Taddart-agi, tedder iseggasen qessiḥit, ṛẓagit d tallit n ṭṭrad, ulac anta tawacult ur iḥuza llaẓ, lḥif…Γef waya akk imezdaɣ-is kkren mgal amnekcam afrasis, aṭas n yimğuhad i d-yettεeddin deg tallit-agi akken id-nnan seg-sen Krim Belqasem. Yal yiwen amek iyi-d-yulles lamεna tuget n tririyin d yiwet belli Krim Belqasem yettlusu iselsa n ubennay, irennu tacacit iwakken ulac anwa ara t-yakzen mi ara d-iεeddi deg ubrid neɣ deg yal azniq n tuddrin arkelli.